Bakung lancah beureum

Lycoris radiata, umumna dikenal ku bakung lancah beureum, mangrupa salah sahiji kembang dina famili Amaryllidaceae. Kembang ieu awalna ti China, Koréa, sareng Népal, dikenalkeun di ogé di Jepang jeung sabudeureun dunya, khususna Amérika Sarikat. Kembang ieu diperkirakeun dinaturalisasi di Seychéll jeung di Kapuloan Ryukyu. Kembang ieu mekar di akhir halodo nepi awal usum gugur, jeung biasana dikaitkeun ku ayana usum ngijih.

Déskripsi 
Anatomi

Bakung lancah beureum mangrupa tutuwuhan tahunan (perennial) nu ngabogaan umbi lapis jeung kembang beureum burahay. Biasana, kembang tutuwuhan ieu muncul dina sasih Agustus akhir nepi ka Septémber awal, saméméh daun pinuh mekar, dina bentangan 30-70 séntiméter tina taneuh. Opat nepi ka genep kembang nu panjangna kira-kira 2 inci kasusun dina bentuk payungan di tiap batang tutuwuhan.

Kandungan kimia

Umbi lapis tutuwuhan dina génus Lycoris , hususna L. radiata ngandung racun. Racun ieu timbul ku ayana senyawa alkaloid, nyaéta lycorine. Konsumsi umbi L. radiata nyebabkeun sababaraha komplikasi medis, saperti diaré, utah, rieut, jeung maot dina kasus anu serius. Di samping efek racun, L. radiata ngandung senyawa alkaloid galantamine, anu miboga mangpaat keur ngubaran turunna fungsi kognitif. Di China, tutuwuhan ieu dipelak keur nyandak kandungan galantamine dina umbi lapisna, ku kituna bisa dipaké pikeun ngubaran panyakit Alzheimer.

Dina Budaya 
Di Jepang, ngaran umum bakung lancah beureum nyaéta higanbana (ヒガンバナ, 彼岸花), hartina "kembang higan (Liburan Buddha dina mangsa ekuinoks musim ragrag). Bunga ieu jadi salah sahiji simbol budaya Jepang anu ngagambarkeum sumpingna musim ragrag. Ilaharna, bakung lancah beureum ieu digunakeun keur ngagebah hama saperti beurit jeung sato lainna dina sawah. Bagian umbi lapis na ngandung racun nu ngahindarkeun hama dina sawah. Dina kabudayaan anu aya, panganut Buddha biasana ngarayakeun musim ragrag ku nanem kembang bakung lancah beureum dina nisan makam pikeun mihormat karuhun.

Rujukan 

Proyek Makrab 2023
Wikimedia Bandung